Tolong jelaskan mengenai Clana dalam bahasa jawa

Clana utawa kathok ya iku sandhangan kang dianggo ing awak pérangan ngisor. Clana dianggo nutupi awak wiwit bangkékan nganti sikil.

Ana uga kang diarani 'clana cendhak' ya iku clana kang dianggo nutupi pérangan awak saka bangkékan nganti tekan dhengkul utawa sadhuwuring dhengkul. Déné 'clana dawa' ya iku jinisé clana kang bisa nutupi pérangan awak wiwit bangkékan nagnti mata sikil utawa tungkak.

Clana jaman biyèn mung kena dianggo wong lanang, nanging saiki clana uga dianggo wong wadon.

Clana duwé warna-warna wujud lan warna. Celana uga digawé saka bahan kang béda-béda. Wujud clana klasik umpamané, saliyané iku uga ana clana kanthi wangun cropped, nganti modhèl paperbag (high-waist lan modhel talinan). Clana kang duwé lipit ing bangkékan iki rada longgar ing pérangan ndhuwur lan rada cilik utawa sesek ing pérangan ngisoré.

Clana lumrahé digawé modhél ana sak ing kiwa tengené, saliyané iku uga ana kang duwé sak ing sisih mburi. Clana lumrahé dianggo karo sabuk, ancasé supaya ora mlorot lan ana uga kang pancén kanggo mode utawa gaya.

Modhel clana kang diarani clana pensil ya iku clana yèn dianggo ukurané ngepasi karo sikil, dadi kaya mlipit sikil, saéngga kétok kaya potlot.

Clana ana kang digawé saka bahan katun, bludru, kain nilon. Motifé uga ana kang polos kanthi warna ireng, coklat, lan warna liyané. Saiki clana uga ana kang digawé kanthi motif kohak-kothak, kembang-kembang, garis-garis, lan motif army